**John Charles Andes** (født 12. juli 1920 i Ocean City i New Jersey, død 11. november 2005 i Santa Clarita i California), bedre kjent som **Keith Andes**, var en amerikansk skuespiller og sanger. Han spilte i Broadway-musikalene *Sjokoladesoldaten*, *Kiss Me, Kate* og *Wildcat*. Andes spilte også i filmer som *Utladning* (1952), *Tilbake til evigheten* (1956), *Forbudt kjærlighet* (1957) og *Somme jenter er slike* (1958).

Tidlig liv
----------

Andes ble født 12. juli 1920 i Ocean City i New Jersey, som sønn av advokaten William Andes og hans kone Elsie. Han var første gang på radio som 12-åring. Andes ble uteksaminert fra Upper Darby High School, i nærheten av Philadelphia, i 1938. Han studerte ved Oxford University i England, ble uteksaminert fra Temple University i Philadelphia i 1943, med en bachelorgrad i undervisning, og fikk undervisning i stemmebruk ved Philadelphia Conservatory of Music. Andes tjenestegjorde i United States Air Force under andre verdenskrig. I denne perioden var han også aktiv som sanger og skuespiller i USO-forestillinger.

Karriere
--------

Andes' karriere i Hollywood begynte etter at Darryl F. Zanuck så da han steppet inn som stedfortreder i Broadway-teaterstykket *Winged Victory* og gav han en liten, ukreditert rolle i filmatiseringen av teaterstykket i 1944. I 1947 spilte han i Broadway-musikalen *Sjokoladesoldaten*, og vant en Theatre World Award for innsatsen. Samme året spilte Andes en liten rolle i den romantiske dramafilmen *Katrin gjør karriere*, med Loretta Young i hovedrollen. I 1950 erstattet han Alfred Drake i hovedrollen i musikalen *Kiss Me, Kate*.

Andes signerte filmkontrakt med RKO Pictures i begynnelsen av 1950-årene. Han spilte Marilyn Monroes kjæreste og Barbara Stanwycks bror i dramafilmen *Utladning* (1952). Deretter spilte han i filmer som *Den svartskjeggete piraten* (1952), med Robert Newton og Linda Darnell, *Tilbake til evigheten* (1956), med Robert Ryan, Anita Ekberg og Rod Steiger, og *Somme jenter er slike* (1958), med Jane Powell og Cliff Robertson. Andes hadde også en kortvarig filmkontrakt med Universal Studios i midten av 1950-årene. Han spilte i filmer som *Rød strand* (1956), med Jeff Chandler, George Nader, Lex Barker og Julie Adams, *Forbudt land* (1956), med Jeff Chandler og Dorothy Malone, og *Forbudt kjærlighet* (1957), med June Allyson og Rossano Brazzi. I 1958 spilte Andes hovedrollen som politiinspektør Francis Grevemberg i krimdramaet *Alene mot alle*, en film som var inspirasjonen bak TV-serien *This Man Dawson*, også med Andes i hovedrollen, som ble sendt fra 1959 til 1960.

I 1960 spilte Andes hovedrollen, sammen med Lucille Ball, i Broadway-musikalen *Wildcat*. Han spilte senere gjesteroller i fire episoder av Balls TV-serie, *The Lucy Show*, fra 1963 til 1965. Andes spilte hovedrollen, sammen med Glynis Johns, i situasjonskomedien *Glynis* i 1963, som handler om et ektepar som løser krimmysterier sammen. Han spilte også gjesteroller i TV-serier som *Star Trek: The Original Series*, *Daniel Boone*, *Follow the Sun*, *Kruttrøyk* og *Cannon*. I 1967 hadde Andes en av stemmene i animasjonsserien *Birdman and the Galaxy Trio*. Fra 1967 til 1968 turnerte Andes med musikalen *Mannen frå La Mancha*, der han spilte Don Quijote. Mot slutten av karrieren spilte han i filmer som *Tora! Tora! Tora!* (1970) og *Loven er lik for alle* (1979).

Privatliv
---------

Den 30. november 1946 giftet Andes seg med sykepleieren Jean Alice Cotton i Upper Darby i Pennsylvania. Ekteparet fikk de to sønnene Mark og Matt sammen. Under produksjonen av *Wildcat* ble ekteparet skilt og Andes giftet seg med Shelah Hackett, en av korpikene i musikalen. Ekteskapet tok slutt i 1963. Den 11. november 2005 ble Andes funnet død i sitt hjem i Santa Clarita i California. Han hadde slitt med urinveiskreft og andre lidelser, og dødsårsaken ble satt til selvmord.

Filmografi (utvalg)
-------------------

* 

* 1952 – *Utladning*
* 

* 1957 – *Forbudt kjærlighet*

Referanser
----------

1. 1 2   Autorités BnF, BNF-ID 14149859r[Hentet fra Wikidata]
2. 1 2   Discogs, oppført som Keith Andes (2), Discogs artist-ID 1740960, besøkt 9. oktober 2017[Hentet fra Wikidata]
3. 1 2   Find a Grave, Find a Grave-ID 12477396, besøkt 9. oktober 2017[Hentet fra Wikidata]
4. 1 2   Internet Broadway Database, Internet Broadway Database person-ID 29886, besøkt 9. oktober 2017[Hentet fra Wikidata]
5. ↑   www.theatreworldawards.org[Hentet fra Wikidata]
6. 1 2 3  Nelson, Valerie J. (27. november 2005). «Keith Andes, 85; Actor Was Marilyn Monroe's Co-Star in 1952 Film». *Los Angeles Times* **(engelsk)**. Arkivert fra originalen 9. desember 2015.
7. 1 2  «Keith Andes, 85, an Actor on Broadway and in Movies, Dies». *The New York Times* **(engelsk)**. 30. november 2005. Arkivert fra originalen 29. mai 2015.
8. 1 2 3  Jones, Kenneth (28. november 2005). «Broadway Baritone Keith Andes, of Wildcat, Dead at 85». *Playbill* **(engelsk)**. Arkivert fra originalen 18. september 2016. Besøkt 19. september 2016.
9. ↑  «Theatre World Award Recipients» **(engelsk)**. Theatre World Awards, Inc. Arkivert fra originalen 4. oktober 2015.
10. 1 2 3  Vallance, Tom (24. desember 2005). «Keith Andes». *The Independent* **(engelsk)**. Arkivert fra originalen 16. juni 2012.
11. ↑  «Stage Musical Star Gets Role in Picture». *Montreal Gazette* **(engelsk)**. 13. oktober 1951.
12. ↑  Sabin, Roger; Wilson, Ronald; Speidel, Linda; Bethell, Ben; Faucette, Brian (2015). *Cop Shows: A Critical History of Police Dramas on Television* **(engelsk)**. McFarland. s. 170. ISBN 978-0786448197.
13. ↑  Terrace, Vincent (2011). *Encyclopedia of Television Shows, 1925 through 2010* **(engelsk)**. McFarland. s. 109. ISBN 978-0786464777.
14. ↑  Wright, Jan (26. august 1968). «Keith Andes talks about hippies, Vietnam, and his lead role in Man of La Mancha». *Montreal Gazette* **(engelsk)**.
15. ↑  «Jean A. Cotton Bride of Stage, Screen Actor». *Daily Messenger* **(engelsk)**. 2. desember 1946. s. 3 – via Newspapers.com.
16. ↑  «Actor Keith Andes Given Custody of Teenage Sons». *Valley News* **(engelsk)**. 16. august 1964. s. 20 – via Newspapers.com.
17. ↑  «Lucille Ball Suffers Collapse». *Reading Eagle* **(engelsk)**. 24. april 1961.
18. ↑  Kilgallen, Dorothy (4. november 1963). «Billy Rose Heading For Wedding Bells?». *Toledo Blade* **(engelsk)**.

Eksterne lenker
---------------

* (en) Keith Andes – kategori av bilder, video eller lyd på Commons Rediger på Wikidata

* (en) Keith Andes – galleri av bilder, video eller lyd på Commons Rediger på Wikidata
* (en) Keith Andes på Internet Movie Database Rediger på Wikidata

* (sv) Keith Andes i Svensk Filmdatabas Rediger på Wikidata

* (da) Keith Andes på Filmdatabasen Rediger på Wikidata

* (fr) Keith Andes på Allociné Rediger på Wikidata

* (en) Keith Andes på AllMovie Rediger på Wikidata

* (en) Keith Andes hos The Movie Database Rediger på Wikidata

* (en) Keith Andes hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** MusicBrainz **·** Discogs
 |